**PROTOKOLL**

***Representantskapsmøte i FO Oslo 26. september 2013***

Stemmeberettige representanter er: 34

Ikke stemmeberettigede representanter: 0

Kontrollkomiteen: - 2 representanter

Valgkomiteen: - 1 representant

Dagsorden:

**Sak 09/2013 Konstituering**

1. Innkallingens lovlighet:

*Forslag til vedtak:*

*Representantskapsmøtet 6. juni anses for lovlig innkalt*

**Vedtak** Innkallingen enstemmig godkjent

1. Valg av møteleder:

*Styrets innstilling til møteledelse:*

*Tore Kristiansen og Hanne Groseth*

**Vedtak** Tore Kristiansen og Hanne Groseth enstemmig valgt.

1. Valg av sekretær:

*Styrets innstilling til sekretær: Gry Jørstad*

**Vedtak**  Innstillingen enstemmig vedtatt.

1. Valg av protokollkomité:

*Forslag til vedtak:*

*Styret velges som protokollkomité og godkjenner protokollen.*

**Vedtak** Styret enstemmig valgt som protokollkomité.

1. Godkjenning av saksliste/tidsplan

*Styrets innstilling: Saksliste/tidsplan for gjeldende møte godkjennes, med mulige justeringer under møtet.*

**Vedtak** Saksliste og tidsplan som ble delt ut på møtet ble enstemmig godkjent, med muligheter for justeringer under møtet.

1. Godkjenning av forretningsorden

*Forslag til vedtak: Forretningsorden oversendt med sakspapirene godkjennes.*

**Vedtak** Forretningsorden godkjennes.

**Sak 10/2013 Hovedoppgjøret 2014**

Til debatt en eller flere ganger:

Pål Andreassen

Tore Kristiansen

Jorun Clemetsen

Arild Sverstad Haug

Signe Aarsæther

Lina Therese Seterøy

**Til debatt:** Oslo kommune: P.t kan nyansatte lønnes langt over de som har jobbet i BFE i mange år. Oppleves urettferdig. Dette bør justeres.

*Overenskomsten § 12.1.1 Lønnsansiennitet tas bort*

En eller flere ganger:

Pål Andreassen

**Til debatt:** Oslo kommune: Hovedavtalen § 2.3 Ansettelser.

Teksten endres til *”Virksomhetsleder har ansettelsesmyndighet i de saker hvor det er enighet med organisasjonene om* ***stillingsrekkefølge****.”*

En eller flere ganger:

Pål Andreassen

**Til debatt:** Oslo kommune: Overenskomsten – Fellesbestemmelser - Risikotillegg.

*Ansatte i institusjonstiltak for barn og unge samt ansatte ved Barnevernvakten gis ulempe- og risikotillegg pålydende 4 lønnstrinn.*

En eller flere ganger:

Pål Andreassen

**Til debatt:** Oslo kommune: Overenskomsten – Fellesbestemmelser – § 10.2. Arbeidstaker som har ordinær tjeneste på helg(økning av helgetillegg og helgeperiode på bakgrunn av stadig økende konflikt mellom arbeidsgivers behov for arbeid på helg og ansattes ønske om mindre arbeid på helg).

*Arbeidstaker med ordinær tjeneste på fredag kveld, lørdager eller søndager får for denne et tillegg på kr 60,00 pr. time i tiden fredag kl. 17:00 til søndag kl 24:00. Tillegget reguleres ikke i tariffperioden.*

En eller flere ganger:

Pål Andreassen

**Til debatt:** Oslo kommune: Overenskomsten – Generelle særbestemmelser - Resirkulerte midler § 1. 2. 3, avsnitt 3(styrking av forhandlinger)

*Slike forhandlinger* ***skal*** *gjennomføres en gang pr. år.*

En eller flere ganger:

Pål Andreassen

**Til debatt:** Oslo kommune: Overenskomsten – Særbestemmelser med organisasjoner – Kompetanseutvikling

***Kompetanse***

*Partene understreker betydningen av grunnleggende og særskilt kompetanse i arbeid med utsatte og hjelpetrengende mennesker. I denne sammenheng påpekes betydningen av å rekruttere og beholde ansatte med særskilt kompetanse på bakgrunn av etter- og videreutdanning.*

*Den enkelte virksomhet forutsettes i samarbeid med tillitsvalgte å legge forholdene til rette for kompetanseutvikling og i denne sammenheng påpekes betydningen av lønnskompensasjon.*

***Veiledning***

*Partene understreker betydningen av veiledning i arbeid med utsatte og hjelpetrengende mennesker. Den enkelte virksomhet forutsetter i samarbeid med tillitsvalgte å legge forholdene til rette for faglig og personlig utviklende veiledningstjenester i virksomheten.*

En eller flere ganger:

Pål Andreassen

**Til debatt:** Spekter - Ansiennitetsstige stopper på 10 år.

*Høy prioritet å forlenge stigen.*

En eller flere ganger:

Jorun Clemetsen

**Til debatt:** Spekter - Lederlønninger

*A2-avtalen innenfor Spekter har en sikringsbestemmelse mht lederlønninger. Denne er knyttet opp mot ledelse av personer omfattet av FOs overenskomst. Den ivaretar ikke at ledere i dag leder både leger, psykologer, sykepleiere med mye høyere minstelønn.*

En eller flere ganger:

Jorun Clemetsen

**Til debatt:** Spekter - Kompetansebestemmelse

*Ønske om sentral kompetansebestemmelse. For eksempel i tråd med OUS B-del 8.5.3.*

En eller flere ganger:

Jorun Clemetsen

**Til debatt:** Spekter - Prioritere bunn eller topp

*Ønsker heving av topp.*

En eller flere ganger:

Jorun Clemetsen

**Til debatt:** Virke - Permisjon i forbindelse med utdanning ikke spesifikk

Fellesbestemmelsene § 14

*Landsoverenskomsten for Helse- og sosiale tjenester*

*Landsoverenskomsten for Spesialisthelsetjenesten*

*§ 14 Permisjon*

*14.1 (dette står i avtalen i dag)*

*Arbeidstaker som er pålagt å utføre offentlige verv, gis permisjon og kan etter søknad få beholde sin lønn. Arbeidstakeren plikter på forhånd å gjøre henvendelse til nærmeste overordnede om permisjon. Når viktige velferdsgrunner foreligger kan en arbeidstaker tilstås velferdspermisjon med lønn i inntil 12 arbeidsdager pr. kalenderår. Det kan avtales fleksibelt uttak av permisjonsdagene.*

*14.2 Utdanningspermisjon*

*Rett til utdanningspermisjon reguleres av arbeidsmiljøloven § 12-11.*

*Hvis det, i forbindelse med utdannelse som er av verdi både for arbeidstakeren og arbeidsgiver, er nødvendig med hel eller delvis permisjon, skal dette innvilges, med mindre særlige grunner er til hinder for det. I den utstrekning det etter kommunens/virksomhetens\* syn er nødvendig å heve kunnskapsnivå samt styrke kompetanse for å utføre pålagte arbeidsoppgaver/arbeidsfunksjoner, skal det gis permisjon med lønn og dekning av legitimerte utgifter. Turnusarbeidere som er innvilget permisjon med lønn for å delta på opplæringstiltak/ kurs på sin lovbestemte ukefridag, gis ny fridag som kompensasjon.*

\* Virksomhet i denne sammenheng: selvstendig, juridisk enhet.

*14.3 Bindingstid*

*Plikttjeneste/bindingstid kan avtales med den enkelte dersom virksomheten ved opplæring yter vesentlig økonomisk støtte. Plikttjeneste begrenses til maks. to år.*

*14.4 Eksamen/fagprøver/prosjekt o.l.*

*I forbindelse med avleggelse av eksamen gis permisjon med lønn for*

*eksamensdagen(e) samt to lesedager før hver eksamen. Ved eksamensformer som varer 3 sammenhengende dager eller mer, skal det drøftes en ytterligere tilrettelegging. Det er en forutsetning at vedkommende ville hatt ordinært arbeid de to dagene umiddelbart før eksamen, og at faget har betydning for virksomheten.*

*Om det er mulig og innarbeide dette i de andre Landsoverenskomstene i VIRKE foreslås også det.*

En eller flere ganger:

Arild Sverstad Haug

**Til debatt:** Virke – De tillegg de ansatte får/har(lokale forhandlinger og lignende) kommer oppå grunnlønn og andre tillegg. For eksempel ansienniteten øker, men lønnen blir det samme, siden man gikk opp mer en ansiennitetstillegget.

*Utvide helga støttes av Holmenkollen dagsenter. Helgetillegg fra kl 1700 fredager.*

En eller flere ganger:

Lina Therese Seterøy

1. **Debatt om hovedoppgjøret 2014**

*Forslag til vedtak:*

*Representantskapet tar debatten til orientering*

**Vedtak :** Debatten om hovedoppgjøret 2014 tas til orientering

1. **Fullmakt til arbeidsutvalget**

*Forslag til vedtak:*

*Representantskapet gir arbeidsutvalget fullmakt til å utforme de endelige krav til hovedoppgjøret 2014*

**Vedtak:** Arbeidsutvalget gis fullmakt til å utforme de endelige krav til hovedoppgjøret 2014 i Oslo kommune.